- Ես իմ սերնդակիցների կողմից կարող եմ ասել` հպարտ եմ, որ այսօրվա և´ նորակոչիկները, և´ բանակի անձնակազմը` հատկապես ժամկետային զինծառայողները, պատրաստ են մեր հայրենիքը պաշտպանել: Մենք ոչ մի մտավախություն չունենք: Եվ իրենց մարտական ոգով, և զորամասերում տիրող բարոյահո գեբանական վիճակով իրենք ոչնչով չեն զիջելու իմ սերնդակիցներին: Եթե անհրաժեշտություն լինի, ապա լավ են պաշտպանելու հայրենիքը, իհարկե իմ սերընդակիցների փորձը հաշվի առնելով և մեր անմիջական աջակցությամբ: Պարզապես կուզեի, մեր այսօրվա իրականության մեջ` և´ բանակում, և´ հասարակության մեջ, գերակայեր փոխադարձ հանդուրժողականությունը, սերը միմյանց նկատմամբ, զիջելու կարողությունը: Իհարկե հասկանալի է` երիտասարդների ըմբոստ ոգին, ավյունը դրա խանգարիչ հանգամանքներն են, բայց, այնուամենայնիվ, ովքեր ճանապարհ են անցել, արդեն գիտեն` բռունցքներով հարցը լուծելու փոխարեն կարելի է փոխըմբռնման գնալ: